
Aajdhoegduits 


Van Wikipedia 

Dit artikel is gesjreve (of begos) in't Mestreechs. Laes hie wie v'r mit de versjillende saorte Limburgs omgaon. 


't Aajdhoegduits ( theodisc, diutisc ) is de naom veur de ajdste bekinde 
faas vaan de (Hoeg)duitse taol. D'n Aajdhoegduitsen tied doort tot 
oongeveer 1050; tenao geit de taol euver in 't Middelhoegduits. 't 
Aajdhoegduits bestoont tegeliek met zien zostertaole 
Aajdnederfrankisch, Aajdsaksisch, Aajdfries, Aajdingels en't get wijer 
verwant Aajdnoords. In verband met't groet taolgebeed en de diversiteit 
vaan de Germaanse volker boe zien sprekers vaan aofstamme kint de 
taol al dudeleke dialekversjelle. 't Tekscorpus is spaorzaam, meh mie es 
groet genoog um e good beeld vaan de taol te kinne opstelle. 

Wes-Germaanse taole op't 
continent in d'n tienden iew. Neet 
alle ingeteikende dialekte zien 
Aajdhoegduits. ’t Longobardisch, 
wat roond dezen tied aon't 
verdwiene waor, is neet met 
ingeteikend. 


Globaol historie en naom 


















't Aajdhoegduits stamp, wie alle Germaanse taole, natuurlek aof vaan't Oergermaans. A1 roond't begin vaan de 
christeleke jaortelling waore de Germane te verdeile in Noord-Germane, Wes-Germane en Oos-Germane. 
Aofgoonde op contemporain bronnne, in't bezunder Germania vaan Tacitus, liet ziech opmake tot de Wes- 
Germane weer oetereinvele in (vaan wes nao oos) Ingweone, Istveone en Irmione. Bepaolde veranderinge die't 
Wes-Germaans oondersjeide vaan de aander twie tek, voonte toen al plaots. Zoe verdwijnt de -z aon't ind vaan e 
woord miestal, en transformeert ze op aander plaotse in 'n r (rotacisme). Vaan belaank is wel tot de veurluipers 
vaan't Aajdhoegduits de -z bij bijveugeleke naomwaord nog aonhele (vaandao noe nog ein weiEer Mann oet 
*wTtaz mannaz ). Aander veranderinge zien't verluus vaan labiovelair consonante op aander plaotse es aon't 
begin, en't mutere vaan de -d- in -d- ( modar ). 

De Groete Volksverhuizinge vaan de veerden iew zatte de Germaanse wereld op ziene kop. De Oos-Germane 
trokke gans Europa door nao't zuie touw, dewijl de Wes-Germane veural de korterbij gebeje vaan't Romeins 
Riek bezatte. De Ingweone kinne hei boete besjouwing blieve: zij bleve deils op hun plaots aon de Noordzie en 
staoke deils euver nao Groet-Brittannie. De Istveone zakde oet nao't zuidweste en koloniseerde e gebeed vaan 
oongeveer Midde-Nederland tot deep in Noord-Fraankriek en Midde-Duitsland. De Irmione zien hei evels't 
belaankriekste: zij gonge veural in Zuid-Duitsland en de Alpe woene. Kort nao de Volksverhuizing moot de 
beslissende vormingsfaas veur't Hoegduits hobbe plaotsgevoonde: de Hoegduitse Klaankversjuiving (in't Duits 
ouch wel Zweite Lautverschiebung geneump, in tegestelling tot de Erste Lautverschiebung, de vorming vaan de 
typisch Germaanse consonante; beter bekind es de Wet vaan Grimm). Spaorzaam Zuid-Duitse rune-inscripties 
vaan roond 600 geve nog gein oetsleetsel euver die verandering, meh in't Edictum Rothari vaan roond 650 zien 
ze dudelek te herkinne. Dees wetsteks vaan de Longobardische keuning Rothari is wel in't Latien gesteld meh 
kint vaol oonvertaolbare Germaanse wetsterme. Hei-in liet ziech al dudelek de klaankversjuiving herkinne. Vaol 
taolkundege numme daan ouch aon tot de Hoegduitse Klaankversjuiving bij de Longobarde in Noord-Italie is 
begos, mesjiens door't intensief taolcontak met sprekers vaan't Vulgair Latien. 

De volgende iewe mote ziech de vernuiinge snel hobbe oetgebreid nao 't noorde. Alemannische en Beierse 
tekste oet dezen tied vertuine de versjuiving al compleet. In wat allewijl Midde-Duitsland is kump dees 
innovatie evels tot stelstand. Bove de Speyrer Linie weurt de Klaankversjuiving mer gedeiltelek doorgeveurd, 
bove de Benrather Linie gaaroet neet (zuug Uerdinger Linie veur 'n inkel oetzundering). Tosse die twie 
isoglosse oontsteit't Middelduits. Ouch dees dialekte weure bij't Hoegduits gerekend; veur de dialekte die de 
veranderinge gans hobbe doorgemaak sprik me vaan Opperduits. 

In de iewe die volge weurt't Aajdhoegduits hei en dao opgesjreve. Miestens zien dat neet al te lang tekste, en in 
tegestelling tot 't Aajdingels oontsteit hei (nog) geine literaire standaard. Sjrievers hantere daan ouch 
versjellende dialekte. Ouch zien neet alle tekste zuver Aajdhoegduits; zoe trof me soms mingvorm tosse 
Aajdhoegduits en Aajdsaksisch aon. De periode indeg roond 1050. 't Hoegduits verluis daan, es ein vaan de 
ierste Germaanse taole, zien klinkers in oonbeklemtoende syllabe. Heimet geit't euver in't Middelhoegduits, 'n 
taol met vaol mie en langerteksbronne. 

De taol stoont ouch in dees faas al bekind es 'Duits'. In Middeliews Latiense bronne weurt hiel deks vaan 
theodiscus gesproke es't euver de Germane of hun taol geit. Dit woord liet ziech verklaore oet't Oergermaans 
*peudd 'volk', boevaan *peudisk, letterlek 'volks' of 'volkstaol'. (Neet-Germaanse taole, in 't bezunder 
Romaans/Vulgair Latien, woorte met *walhisk aongeduid, boevaan noe nog Waols en Welsh.) 
Klaankveranderinge in de taol zelf make dao diutisc vaan; ouch deze vorm is in Middeliews Latiense tekste 
gevoonde, en wel es inleiing vaan 'n glos in e negenden-iews handsjrif. 

Dialekte 


Wat me in d'n iersten iew nog 'Istvione' en 'Irmione' neumde, waore zelf ouch weer versjellende Germaanse 
volker, met taole daan wel dialekte die al-evel ing verwant waore meh toch dudeleke versjelle vertuinde. Die 
versjelle woorte later de ierste, mies basaol dialekversjelle in't Aajdhoegduits. Tenao traoje weer veranderinge 
op, die veur wijer versjelle zorgde. In dezen tied is dat nog veural de bove geneumde Klaankversjuiving; de 
mieste mutaties in de klinkers traoje pas later op. Dat lievert't volgend beeld op: 




■ Longobardisch of Lombardisch in noordelek Italie (Lombardije). Vreuger zaog me in de 
Langobarde 'n Oos-Germaans volk, allewijl evels zien alle taolkundege't wel ins tot de 
Langobarde Wes-Germane waore. Wie al gezag nump me aon tot de Hoegduitse 
Klaankversjuiving bij hun is begos. Veur de res zal de taol neet al te vaol hobbe versjeld vaan't 
Alemannisch en't Beiers. Zoe tege't jaor 1000 moot de taol't tege de Romaanse dialekte, die 
ouch in de regio woorte gesproke, hobbe aofgelag. 

■ Aajdbeiers, in't hertogdom Beiere, dat welt zegke't groetste deil vaan't huieg Beiere en 
Oosteriek. 't Versjelt vaan sommege aander Aajdhoegduitse dialekte door de consequinte 
verhelling vaan de beginletters b-, d- en g-\ perga 'berg' (die neiging besteit nog ummer in dee 
regio). Ouch bezunder is tot de persoeneleke veumaomwaord veur d'n dualis behawwe blieve. In 
't modern Beiers hobbe die't zelfs gewonne vaan de aw miervoudsvorm, en 'n miervoudege 
beteikenis gekrege ( unk , enk in plaots vaan uns, euch). 

■ Aajdalemannisch, in't huieg Zwitserland zoewie Zuidwes-Duitsland. 't Liekent nog vaol op't 
Beiers (modern versjelle tosse die twie zien veur e groet deil pas later in de middeliewe 
oontstande). 

■ Aajdhoegfrankisch, noordelek vaan't Alemannisch en Beiers gebeed. Dit dialek versjelt wezelek 
vaan de aandere. 't Foneem /0/, gesjreve es <th>, bleef in't Frankisch vaol langer bestoon es in't 
zuie. De versjelle ute ziech neet allein in de klaanklier, meh zeker ouch in de woordesjat. 

■ Aajdmiddelfrankisch, dao weer noordelek vaan; urn perceis te zien tosse de Speyerer en 
Benrather Linie in. In dit dialekgebeed ligk de stad Kolle, die 'ne groete culturelen invlood heet op 
de umgeving. 


Klaanklier en spelling 


Wie oet't bovestoonde bliek is 't neet meugelek um ein klaanklier op te stelle veur't Aajdhoegduits - de 
dialekvariatie is dao te groet veur. Met dees bedinking in d'n achterkop kinne v'r iers ins gedetailleerder nao de 
klaankversjuivinge loere. 


Hoegduitse klaankversjuiving 

Taolkundege hobbe de Hoegduitse Klaankversjuiving gereconstrueerd met veer fases. 

Fase ein voont, zoe nump me aon, al in de veerden en vijfden iew plaots (al geve, wie gezag, de wienege 
runesjrifte oet deen tied dao gein euvertugend bewies veur). In dezen tied veranderde de tenues p, t en k in 
stumloes fricatieve wienie ze in inlaut (midde in e woord) of in sommege gevalle in auslaut (aon't ind vaan e 
woord) stoonte. Dees verandering is in gans't Hoegduits taolgebeed algemein; daorum zeet me noe beveurbeeld 
in Kerkraoj sjloffe, ese, maache tegeneuver slaope, ete, make in Mestreech. De verandering op 't woordind 
voont neet euveral plaots: wat woort in't Opperduits was, meh bleef in 't Ripuarisch wat. (Aon d'n aandere kant 
haolde e woord wie alles 't zelfs tot in't Hollands). 

Fase twie kaom kort dao-op. Hei-in woorte de klaankveranderinge oet fase ein ouch in anlaut (aon't begin vaan 
e woord dus) touwgepas. Dat versjijnsel woort neet bij alle drei de klaanke eve algemein en me nump aon tot de 
veranderinge neet tegeliek zien opgetrejje. T- woort gans tot aon de Benrather Linie tot ts- (gesjreve es <z>); 
dees verandering moot al in de vijfden en zesden iew hobbe plaotsgehad. Vaandao tot me ouch in't Kerkraojs 
nog vaan tsied sprik. De verandering vaan p- in pf- kump evels neet wijer es Zuid-Duitsland; boe heer ophelt, 
ligk de Speyerer Linie (grens tosse Pfund en Pund). Dit versjijnsel dateert me in de zesden tot zevenden iew. De 
mutatie vaan k- in kch- kump neet wijer es't Alpegebeed; in Zwitserland en deile vaan Oosteriek huurt me noe 
wel algemein Kchind of Chind, meh in de res vaan 't Hoegduits taolgebeed is me kind blieve zegke. Dit 
gebaorde es leste, zoe in de zevenden en achsten iew. 

Heimet zien de veurnaomste veranderinge besproke. Fase drei is evels ouch vaan belaank in de vorming vaan't 
Opperduits en zeker ouch bij de awwer taolfases daovaan. De aw mediae b-, d- en g- verandere, dinkelek in d'n 
achsten en negenden iew, in p-, t- en k-. De verandering vaan d- nao t- is't algemeinste: ze kump veur in gans't 




Opperduits (meh dus neet in't Middelduits) en haolde later ouch de Hoegduitse sjrieftaol. Zoe steit Duits Tag 
tegeneuver Limborgs daag. De veranderinge vaan b- nao p- en vaan g- nao k- bleve mie in't zuie haange. In 
versjellende Alemannische dialekte huurt me nog Kott veur 'God' zegke. In't Aajdbeiers waor perga veur berg 
hiel gewoen; allewijl huurt me die p- allein nog mer in de allerzuielekste Beierse dialekte ('t Cimbrisch, de 
bekans oetgestorve taol vaan e paar enclaves in Noord-Italie). 

De veerde en leste faas waor de verandering vaan zoewel de hel es de weike th in d. Mesjiens waor dit neet ins 
de leste verandering: in't Aajdbeiers liekent dit in d'n achsten iew al te gebaore. In aander dialekte, wie't 
Frankisch, doort dit evels langer, ieder tot d'n tienden iew, en de bei klaanke zien dao nog deks genoog in aon te 
treffe. De veerde klaankverandering is wel de insegste die neet in Midde-Duitsland bleef haange meh ziech ouch 
euver't Nederfrankisch, 't Saksisch/Nederduits en zelf't Fries verspreide, al waor ouch dat e perces vaan iewe. 


Aander veranderinge 

Neet tot de Hoegduitse Klaankversjuiving weure de volgende mutaties gerekend. Oet de Germaanse /y/, de g 
wie me ze noe nog in't Nederlands en Limborgs huurt, woort in't zuie al gaw 'ne plofklaank /g/. De mieste 
Germaanse taole hobbe dees verandering doorgeveurd, meh't Aajdgermaans deeg dat wel ieder es, beveurbeeld, 
't Aajdingels. Parallel dao-aon verandert de -v- in 'n -b- (geban ). In tegestelling tot de veurege verandering is dit 
wel typisch veur't Hoegduits. 

Wijer veranderde de combinatie sk- nog in /J7, allewel tot me <sk> en <sc> bleef sjrieve. Allewijl is dit in gans 
't Hoegduits 't geval (en in vaol Limborgse dialekte: vaandao beveurbeeld Mestreechs sjaop tegeneuver 
Algemein Nederlands schaap en Wieerts schaop, en dat weer tegeneuver Wes-Fries skaap en Oos-Braobants 
skaop ).'t Is evels neet gezag tot me toen al euveral [Ja:f] veur Schaf zag: mesjiens woort de combinatie sc nog 
hei en dao wie de Hollandse sch oetgesproke. 

De aander ///-klaank in e woord wie schlafen (oontstande oet 'n verbreiing vaan de s- veur 'nen aandere 
consonant) heet ziech oongeveer in 'tzelfde gebeed verspreid (zuug ouch Panninger Linie). Wienie dat is 
gebaord, liet ziech lesteg zegke. Gelierde numme aon tot de Aajdhoegduitse realisatie tosse [s] en [J] in heet 
gelege, zoetot slaffan kloonk wie [6laf:an], 

Ein verandering waor in't Aajdhoegduits nog neet ingezat: de zoegeneumde Auslautverhartung. De letters -b en 
-d op't woordind weure nog stumhobbend ('weik') oetgesproke. 


Klaankinventair 

De hei-oonder gereconstrueerde klaanklier is vaan 't dialek vaan Fulda in 't huieg Hesse, in 't bezunder 't 
heilegeleve vaan Tatianus. In Fulda stoont e belaankriek kloester boe dit en aander werke in de landstaol zien 
opgesjreve. 


Vocaole 



veur 

midde 

achter 


kort 

laank 

kort laank 

kort 

laank 

gesl. 

i 

T 


u 

u 

midde 

e, e 

e 


0 

6 

ope 



a a 




Opmerkinge 




■ Alle achtervocaole hadde dinkelek al gefronteerde umlaut-variante, meh in d'n Aajdhoegduitsen 
tied waore dat nog allofone. Pas in't Middelhoegduits kraog dat versjijnsel mie vaste vorm en 
woorte de gerunde veurklinkers apaarte foneme. 

■ 't Versjel tosse korte en lang klinkers weurt in manuscripte deks aongegeve; deks genoog ouch 
neet. 't Versjel tosse de twie korte e's weurt mer aoventouw gemaak; in modern edities, veural in 
lierbeuk, veurt me dat veur de dudelekheid consequenter door. De e is 'ne midde-geslote vocaol 
(oongeveer wie de Limborgse e in zes), de e 'ne zuvere middevocaol (wie de e in mets). Mesjiens 
ouch wood de e soms al oetgesproke wie 'ne sjwa, 'ne klaank dee in't Middelhoegduits vaol 
dekser zoouw goon veurkoume. 

■ Versjellende details zien oonzeker, zoe zouwe de korte geslote en middevocaole get hoeger 
(geslotener) gekloonke kinne hobbe wie in't modern Hoegduits (beveurbeeld de korte / mie wie in 
't Frans). Oet gesjreve bronne velt dat neet op te make. 

Diftonge 

't Aajdhoegduits kint e groet aontal diftonge. Sommege zien geerf vaan de awwer Germaanse taolfases, meh 
vaol zien ouch door breking oontstande. Manuscripte oondersjeie ei, ie, io, iu, ou en uo. 


Consonante 

Wie bove al besjreve versjelde de consonante sterk nao dialek, al nao de maot boe-in ze de Hoegduitse 
klaankversjuiving al of neet hadde doorgeveurd. 



bilabiaole 

labiodentaole 

dentaole 

alveolare 

postalveolare 

palataole/velare 

glottaole 

plosieve 

pb 



td 


c,k Ikl g Igl 


affricaote 

pf, ph Ipfl 



z Itsl 




nasaole 

m 



n 


ng /(]/ 


fricatieve 


f, v IV 

th /e/ 

S, 2 , /£, si 


h, ch Ixl 

h/h/ 

approximant 

w, uu /w/ 




j, i /]/ 



iiquidae 




r, 1 





Opmerkinge 

■ Wie me kin zien, hadde sommege letters nog neet de weerdes die ze noe in't Duits hobbe. De w 
(nog es uu gesjreve, meh in modern edities liech vervaange door de modern letter) kloonk nog 
wie in't Ingels of't Limborg. 

■ De letter h kloonk wie 'n ch (/x/) es ze aon't ind vaan e woord stoont of veur 'nen aandere 
consonant kaom ( ih , aht)\ aanders gewoen wie 'n Ihl. 

■ In modern edities steit de letter <^> soms op plaotse boe in't Oergermaans 'n It/ had gekloonke, 
meh nao de Hoegduitse Klaankversjuiving 'n I si stoont (c/a^). Contemporain bronne make dat 
versjel evels neet. Allein in't heilegeleve vaan Isidoor vint me 'n etymologische <z>; tegeliek weurt 
d'n affricaot Its! dao met <tz> gesjreve. 

■ In modern Hoegduits (en Limborgs, Nederlands, Fries, Ingels) beteikent 'n dobbel consonant tot 
de veurgoonde klinker kort is. In't Aajdhoegduits beteikent't nog ech tot me de consonant laank 
moot oetspreke. 


Grammair 





Nao't Gotisch is de Aajdhoegduitse vormlier de mies oetgebreide vaan alle Germaanse taole. Wie't Aajdingels 
kint de taol vief naomvalle; neve de veer bekinde nominatief, genitief, datief en accusatief gief't ouch nog 'ne 
vijfde, d'n instrumentalis. Dee velt wel deks met d'n datief same. Es hei-oonder gein apaarte vorm veur d'n 
instrumentalis weure gegeve, maag me aonnumme tot die geliek zien aon d'n datief. 't Werkwoord heet gein 
einheidsmiervoud wie't Aajdingels, Aajdfries en Aajdsaksisch, meh helt apaarte vorm veur d'n ierste, twiede en 
daarde persoen miervoud. Ouch de conjunctief blijf vormeriek, gans in tegestelling tot't Aajdingels. Wel is 
tegeneuver 't Oergermaans (en 't Gotisch) d'n dualis verdwene (meh zuug de bemerking oonder 
veurnaomwaord), zoe good wie't passief. 


Naomwaord 

Substantieve 

De Aajdhoegduitse flexie velt oeterein in e groet aontal verbuiginge, geordend nao stamvocaol (of 
aonwezegheid daovaan). Dees declinaties zien geerf vaan't Oergermaans (en in zekere zin oetindelek vaan't 
Proto-Indogermaans), meh versjellende klaankveranderinge hobbe veur 'n vaolheid aon mutaties en variante 
gezorg. Es veurbeeld weurt hei de a-declinatie gegeve, de mies veurkoumende grop en de Germaansen 
tegehenger vaan de o-declinatie oet't Latien en Grieks. Me oondersjeit't mannelek en't oonzijeg paradigma. 



tag 'daag' ( <*dagaz) 

wort 

'woord' (<*word) 

ink. 

mv. 

ink. 

mv. 

nominatief 

tag 

taga, taga 

wort 

wort 

genitief 

tages, tagas 

tago 

wortes, wortas 

worto 

datief 

tage, taga 

tagum (-om, -un, -on) 

worte, worta 

wortum (-om, -un, -on) 

accusatief 

tag 

taga, taga 

wort 

wort 

instrumentalis 

tagu, tago 

= dat. 

wortu (-0) 

= dat. 


Wie me kin zien, zien nominatief en accusatief geliek aonein. Dit is bij alle sterke verbuigingsklasse zoe. Bij't 
lidwoord en't bijveugelek naomwoord heet d'n accusatief evels wel apaarte vorm, zuug oonder. 

De a-declinaties heet twie variante: de ja-stamme (beveurbeeld hirti 'sjieper', genitief hirtes ) en de wa-stamme 
(wie sneo 'snie', genitief snewes ). 

Vrouweleke waord valle miestens in de o-declinatie. Dit is de pendant vaan de a-declinatie oet beveurbeeld't 
Latien en Grieks. Feitelek is die -a in't Aajdhoegduits weer trokgekierd; de naom baseert ziech op de situatie in 
't Oergermaans. 



geba 'gaaf, gif' (*<gev o) 

ink. 

mv. 

nominatief 

geba 

geba 

genitief 

geba (-u, -o) 

gebono 

datief 

gebu,gebo 

gebom (-on, -on) 

accusatief 

geba 

geba 


D'n instrumentalis velt hei, wie in alle aander declinaties es de a-declinatie, ummer met d'n datief same. 
Ouch vaan de o-declinatie besteit 'ne variant met de stam op -jo. 





Wijer sterke declinaties zien de i-declinatie, de u-declinatie, de l-declinatie en versjellende consonant- 
declinaties. 

'n Klas apaart vorme de zwake substantieve. In tegestelling tot 't modern Duits umvat die klas in 't 
Aajdhoegduits zoewel manneleke es vrouweleke en oonzijege waord. 



hano 'haon' 

herza 'hart' 

zunga 'tong' 

ink. 

mv. 

ink. 

mv. 

ink. 

mv. 

nominatief 

hano 

hanon, hanun 

herza 

herzun, herzon 

zunga 

zungun 

accusatief 

hanon,hanun 

hanon, hanun 

herza 

herzun, herzon 

zungun 

zungun 

genitief 

hanen, hanin 

hanono 

herzen, herzin 

herzono 

zungun 

zungono 

datief 

hanen, hanin 

hanom, hanon 

herzen, herzin 

herzom, herzon 

zungun 

zungom, zungon 


Adjectieve 

Wie de aander Germaanse taole kint't Aajdhoegduits sterke en zwake verbuiging vaan adjectieve. In modern 
Duits is't gebruuk daovaan oonderworpe vaan subtiel regele, die veural trap neerkoume tot 'n bepaolde letter 
neet twie kier gebruuk maag weure. In't Aajdhoegduits ligk't gebruuk aanders. Ouch adjectieve hobbe nog 'nen 
instrumentalis, entans in de sterke verbuiging. Es veurbeeld volg noe de verbuiging vaan 't woord blint 
(<*blindaz ) ’blind'J 1 ] 

Sterke verbuiging 


naomval 

mannelek 

vrouwelek 

oonzijeg 


inkelvoud 

nominatief 

blint(er) 

blint(i)u, blint 

blint(az) 

genitief 

blintes 

blintera 

blintes 

datief 

blintemu, -emo 

blinteru, -era 

blintemu, -emo 

accusatief 

blintan 

blinta 

blint(az) 

instrumentalis 

blintu, -o 


blintu, -o 

miervoud 

nominatief 

blinte 

blinto 

blintiu 

genitief 

blintero 

datief 

blintem, -en 

accusatief 

=nom. 


De sterke verbuiging kint veur de nominatief inkelvoud (en daodoor ouch veur d'n accusatief inkelvoud 
oonzijeg), en soms ouch in de nominatief miervoud, alternatief vorm zoonder buigingsoetgaank: blint in plaots 
vaan blinter, blintiu, blintaz. In modern Duits, Nederlands en Limborgs zien dat de predicatief vorm, dewijl de 
attributief vorm hunnen oetgaank wel hobbe: ’ne blinne maan - dee maan is blind. In't Aajdhoegduits is die 
splitsing nog neet gemaak. 


Zwake verbuiging 





naomval 

mannelek 

vrouwelek 

oonzijeg 

inkelvoud 

nominatief 

blinto 

blinta 

blinta 

genitief 

blinten, -in 


blinten, -in 

datief 

blintun 

accusatief 

blinton, -un 


blinta 

miervoud 

nominatief 

blinton, -un 

blintun 

blintun, *blinton 

genitief 

blintono 

datief 

blintom, -on 

accusatief 

-nom. 


Veurnaomwaord 

Persoeneleke veurnaomwaord 

In vergelieking met de substantieve en de adjectieve vertuine de persoeneleke veurnaomwaord en vertrojder en 
intu'itiever beeld: ze doen beter dinke aon modern Duits. D'n instrumentalis heet bij de veurnaomwaord gein 
apaarte vorm. Opvallend in vergelieking met aander aw Germaanse taole is tot d'n dualis koelek nog besteit. 

ih 'iech' (<*e/c, ik) 


nv. 

vorm 

nom. 

ih 

gen. 

min 

dat. 

mir 

acc. 

mih 


du 'doe, diech' (<*jb u) 


nv. 

vorm 

nom. 

du 

gen. 

din 

dat. 

dir 

acc. 

dih 


Daarde persoen inkelvoud 


(h)er 'heer' (<*/z) siu, si 'zie, zij' ( <*si) iz 'het' (<*/f) 






nv. 

vorm 


nv. 

vorm 


nv. 

vorm 

nom. 

(h)er 


nom. 

siu, sT 


nom. 

iz 

gen. 

*sln 


gen. 

ira, iru 


gen. 

es, is 

dat. 

imu, imo 


dat. 

iro 


dat. 

imu, imo 

acc. 

in(an) 


acc. 

sia 


acc. 

iz 


wir 'veer' ( <*wis ) 

nv. 

vorm 


nom. 

wir 


gen. 

unser 


dat. 

uns 


acc. 

unsih 


ir 'geer' (<*juz) 

nv. 

vorm 


nom. 

ir 


gen. 

iuwer 


dat. 

iu 


acc. 

iuwih 



Nota bene: 

■ Wie in't Limborgs en't Frans kin in't Aajdhoegduits de twiede persoen miervoud es 
beleefheidsvorm weure gebruuk. 

■ Me trof bij Otfried nog d'n dualisvorm genitief unker aon. Oet't feit tot heer't telwoord touwveug 
(unker zweio) kin me opmake tot zelfs hei d'n dualis neet mie veur alle sprekers dudelek waor. 
Aon d'n aandere kant hobbe de dualisvorm't in't Beiers zjus gewonne vaan de miervoudsvorm: 
enk ( <*unk(ih)) is dao de normale vorm veur genitief en datief miervoud, tegeneuver't allein in 
Miinchen gebruuk (en woersjijnelek aon de standaardtaol oontliend) eich. 

Daarde persoen miervoud 



Nota bene: de vorm veur nominatief en accusatief zien nuivorminge. In 't Oergermaans waore die *iz, *ijoz en 
*ijo. 

Aonwiezende veurnaomwaord 

Wie noe nog in modern Hoegduits doen de Aajdhoegduitse aonwiezende veurnaomwaord ouch deens es 
lidwoord. In 't Oergermaans bestoonte nog gein lidwaord; ouch in't Gotisch weurt't miestens nog weggelaote. 








nv. 

m. 

V. 

o. 

inkelvoud 

nom. 

der 

diu 

daz 

gen. 

des 

dera 

des 

dat. 

demu, -o 

deru, -o 

demu, -o 

acc. 

den 

dea, dia 

daz 

miervoud 

nom. 

de, dea, dia, die 

deo, dio 

diu, *dei 

gen. 

deru 

dera 

deru 

dat. 

dem, den 

acc. 

= 

nom. 



Werkwaord 

Wie alle Germaanse taole (op't Afrikaans nao) kinne Aajdhoegduitse werkwaord in sterke en zwake werkwaord 
weure verdeild, met 'n betrekkelek klein rescategorie oonregelmaotege werkwaord. Werkwaord kinne weure 
verveug in drei persoene, zoewel in 't inkelvoud es in 't miervoud. Neve d'n indicatief en d'n imperatief besteit 
ouch nog de conjunctief, die in 't Aajdhoegduits zienen awwe vormeriekdom in vol glorie heet bewoerd. 
Apaarte vorm veur d'n dualis bestoon neet (mie). 

De sterke werkwaord hobbe de Indo-Germaansen ablaut (e-o, met lang en korte variante) behawwe en 
oetgebreid met 'n a-trap die't in't Proto-Indo-Germaans nog neet gaof. Typisch veur't Hoegduits is wijer nog 
umlaut en e-i-wissel; 'n veraandering die ziech ouch in 't Limborgs heet doorgezat. Zjus wie in aander 
Germaanse taole geit't um rillatief wieneg werkwaord, die evels wel vaol weure gebruuk. Es veurbeeld deent 
hei werfan 'goeje' ( <*werpana ), boe-in me de e-i-wissel in d'n indicatief al kin zien. 


werfan 

tegewoordegen tied verleien tied 


pers. 

ind. 

conj. 

imp. 

ind. 

conj. 

inkelvoud 

ih 

wirfu 

werfe 


warf 

wurfi 

du 

wirfis(t) 

werfes(t) 

wirf! 

wurfi 

wurffs(t) 

her/siu/iz 

wirfit 

werfe 


warf 

wurfi 


miervoud 


wir 

werfemes, werfen 

werfem, werfemes 


wurfum, wurfumes 

wurffm(es) 

ir 

werfet 

werfet 

werfet! 

wurfut 

wurfft 

sie/siu/sio 

werfent 

werfen 


wurfun 

wurffn 


infinitief 

werfan 

oonvoltoejd deilwoord 

werfanti, werfenti 

voltoejd deilwoord 

giworfan 





Zwake werkwaord bestoonte vaanajds in diverse klasse. In 't Aajdhoegduits is dao nog get vaan euver. 't 
Talriekste zien de aofgeleide werkwaord die vreuger op -*jan(a) indegde. Die hobbe veur umlaut in de stam 
gezorg ( *taljan(a) > zellen ) en in de verleien tied getuug de -i- nog vaan d'n infix -*ja dee hei vreuger stoont 
(*taljada > zellita ). Es paradigma deent hei zellen '(ver)telle', 'praote'. Let ouch good op de wissel tosse inkel en 
dobbel consonante (zella - zele). 

werfan 

tegewoordegen tied verleien tied 


pers. 

ind. 

conj. 

imp. 

ind. 

conj. 

inkelvoud 

ih 

zella 

zele 


zellita 

zeliti 

du 

zellis 

zellest 

zel! 

zellitos 

zelitTs 

her/siu/iz 

zellit 

zele 


zellita 

zeliti 

miervoud 

wir 

zellumes 

zelTm 


zellitum 

zelitTm 

ir 

zellet 

zelet 

zellet! 

zellitut 

zelitTt 

sie/siu/sio 

zellent 

zelen 


zellitun 

zelitln 

infinitief 


zellen 

oonvoltoejd deilwoord 

zellenti 

voltoejd deilwoord 

gizellit 

'n Belaankrieke categorie oonregelmaotege werkwaord zien de praeterito-praesentia: werkwaord boevaan 
sommege vorm oet d'n tegewoordegen tied de vorm vaan 'ne (sterke) verleien tied hobbe. Ei veurbeeld 
volsteit:^ 

kunnan 



tegewoordegen tied 

verleien tied 

pers. 

ind. 

conj. 

ind. 

inkelvoud 

ih 

kan 

kunni 

konda, konsta, kunda 

du 

kanst 

kunnist 

kondos 

(h)er/siu/iz 

kan 

kunni 

konda 

miervoud 

wir 

kunnun 



ir 

kunnut 



sie/siu/sio 

kunnunt 




infinitief 

kunnan 

oonvoltoejd deilwoord 

kunnanti 





Eus aondach verdeent ouch 't werkwoord ton/tuon 'doen'. Hei vint me nog reste vaan de athematische 
verveuging oet't Proto-Indo-Germaans. Die is in't Grieks en de Keltische taole volop bewoerd gebleve, meh in 
de Germaanse taole al vreug bekaans verdwene. De Aajdhoegduitse vorm versjelle hendeg door de iewe heer en 
nao dialek; dit paradigma mint de ajdste vorm, boe de bezunder verveuging nog't beste te zien velt. Neet alle 
vorm zien letterlek euvergelieverd, meh die laote ziech aon de hand vaan later variante wel met zekerheid 
reconstruereJ^ N.B.: De verleien tied luit teta (indicatief) en tati (conjunctief) en gedreug ziech wie e gewoen 
sterk werkwoord. 



du tos to! 

(h)er/siu/iz tot to 
miervoud 

wir tomes tom 

ir tot tot! 

sie/siu/sio tont ton 

infinitief 

ton 

oonvoltoejd deilwoord 

tonti 

voltoejd deilwoord 

gitan 


Wie in alle Indo-Germaanse taole is 't werkwoord sin zier oonregelmaoteg, en wie vetrojd oet aander 
Germaanse taole koume de vorm vaan twie versjellende stamme. Diverse vorm tuine weer reste vaan 
athematische verveuging. De verleien tied is weer die vaan e sterk werkwoord, meh heer vertuint rotacisme wie 
noe nog in't Hollands: was - wari. Evoltoejd deilwoord is neet euvergelieverd; 't zouw *giweran kinne zien 
gewees, meh de vraog is of't wel bestoontJ 4 ^ 




sin 


tegewoordegen tied verleien tied 


— 

pers. 

ind. 

conj. 

imp. 

ind. 

conj. 

inkelvoud 

ih 

bim, bin 

sT 

wis 

was 


du 

bist 

sTs(t) 

wari 


(h)er/siu/iz 

ist 

sT 

was 


miervoud 

wir 

birum, birun 

*sTm, sin 

weset 

warum 


ir 

birut 

sit 

warut 


sie/siu/sio 

sint 

sTn 

warun 



infinitief 

wesan, sin 

oonvoltoejd deilwoord 

wesanti 


Tekscorpus en literatuur 


't Aontal Aajdhoegduitse tekste is beperk. 't Tekscorpus is al-evel vaol groeter es bij't Aajdnederfrankisch, meh 
e stok kleinder es't Aajdingels. In de vreug middeliewe waor de Duitse volkstaol noets 'ne serjeuze concurrent 
vaan't Latien. In d'n tienden iew zuut me't aontal tekste zelfs aofnumme, tot de toch al klein sjriftraditie gans 
oetstorf. 

D'n ajdsten teks is de zoegeneumden Abrogans oet d'n achsten iew. Dit is 'ne Latiens-Aajdhoegduitsen 
dictionair, en allein al um de talloes waord die in aander bronne neet veurkoume (hapax legomena ) is dit 'nen 
oonsjatbare bron. Minder umvaankriek zien de glosse in de Salische wet, zoewie oerkondes oet Hammelburg 
(777) en Wurzburg (779). Aon't ind vaan d'n iew duke al umvaankrieke prozatekste op, vaan religieuzen aard: 
de WeiEenburger catechismus en d'n Aajdhoegduitsen Isidoor (790). De mieste Aajdhoegduitse tekste zien 
trouwens geistelek, wat gezeen't tiedperk ouch neet maag verbaze. 

Vaan begin negenden iew datere de glosse vaan Kassel, 'n soort Hoegduitse taolgids veur Romaanstaolege. In 
dezen tied, de Karolingische renaissance, nump de sjrifcultuur 'n groete vloch. Dit beteikende ouch 'ne groeten 
impuls aon't Aajdhoegduits. Oet dezen iew datere beveurbeeld de Eide vaan Straasborg (842, ouch bekind es 
ierste documint in't Aajdfrans). E belaankriek theologisch werk is d'n Aajdhoegduitsen Tatianus. Literair werke 
zien't Hildebrandsleed (bezejd met Aajdsaksische waord), wat es heidens verhaol vrij uniek is in continentaol 
Wes-Europa, 't werk vaan Otfried vaan Wei Ren burg (oonder mie 'n Biebelvertelling), de Muspilli, 't Petrusleed, 
't Lodewieksleed en't Georgiusleed. 

In d'n tienden iew velt de productie vaan Aajdhoegduitse tekste bekaans gans stel. Dit hingk same met de 
aofnummende beteikenis vaan de sjrifcultuur in 't Duits Riek. Italie geit de deens oetmake en de dao 
geproduceerde Middeliews Latiense literatuur weurt in gans Wes-Europa geleze en gespaold. Wie in d'n achsten 
iew betreffe de Hoegduitse tekste noe weer veural inkel spreuke, veerze en glosse. Belaankriek is nog wel't 
werk vaan de monnek Notker Labeo oet Sankt Gallen. Met zienen doed in 1022 liet me deks de Aajdhoegduitse 
literatuur indege. In de twiede helf vaan d'n elfden iew versjijne de ierste Middelhoegduitse tekste. 


Bronne 





Dit artikel is veur e groet deil gebaseerd op't corresponderend Duits artikel. Rillevante versies zien dees (http 
s://de.wikipedia.org/w/index.php?title=Althochdeutsch&oldid=129717073) (versie oet mei 2014, ietot 't werk 
aon't artikel woort oonderbroke) en dees (https://de.wikipedia.org/w/index.php?title=Althochdeutsch&oldid=l 
67995005) (versie oet oktober 2017, gebruuk bij 't aofmake vaan dit artikel). Wijer is gebruuk gemaak vaan 
de:Althochdeutsche Literatur. 

